SET กระอัก! ปิดวูบ 24 จุด หลังจีดีพีต่ำคาด-ปัจจัยตปท.กดดัน ฟาก”ดาวน์ฟิวเจอส์” ดิ่ง 160จุด
SET กระอัก! ปิดวูบ 24 จุด หลังจีดีพีต่ำคาด-ปัจจัยตปท.กดดัน ฟาก"ดาวน์ฟิวเจอส์" ดิ่ง 160จุด โดยดัชนีปิดตลาดวันนี้ ที่ระดับ 1,612.03 จุด ลบ 24.45 จุด หรือ 1.49% มูลค่าการซื้อขาย 3.64 หมื่นล้านบาท
20 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,612.03 จุด ลบ 24.45 จุด หรือ 1.49% มูลค่าการซื้อขาย 3.64 หมื่นล้านบาท ขณะที่ดัชนีดาวโจนส์ล่วงหน้า (Dow Jones Futures) ณ เวลา 17.51 น. (ตามเวลาประเทศไทย) ลบ 160 จุด หรือ 0.64% สู่ระดับ 24,869.00 จุด
10 หุ้นกดดัชนีวันนี้

ด้าน นายประกิต สิริวัฒนเกตุ ผู้อำนวยการฝ่ายวิเคราะห์หลักทรัพย์ บล.กสิกรไทย เปิดเผยว่า ตลาดหุ้นไทยปรับตัวลงแรงด้วยมูลค่าซื้อขายที่ไม่มากนัก สะท้อนถึงความไม่เชื่อมั่นต่อทิศทางตลาด ทำให้นักลงทุนไม่กลับเข้ามาลงทุน และบางส่วนก็ทยอยขายหุ้นเพื่อลดความเสี่ยง ขณะที่ตลาดขาดปัจจัยใหม่ที่จะเข้ามาขับเคลื่อน โดยระยะสั้นยังรอความคืบหน้าการเจรจาทางการค้าระหว่างผู้นำของสหรัฐและจีนที่จะหารือนอกรอบการประชุม G20 ในช่วงวันที่ 30 พ.ย.นี้
ขณะเดียวกันตลาดยังกังวลเศรษฐกิจภายในประเทศที่มีทิศทางชะลอตัว หลังตัวเลขผลิตภัณฑ์มวลรวมภายในประเทศ (จีดีพี) ของไทยในไตรมาส 3/61 ออกมาต่ำกว่าคาด และการปรับขึ้นอัตราดอกเบี้ยในประเทศมีแนวโน้มชะลอออกไปจนถึงปลายไตรมาส 1/61 เป็นแรงกดดันให้เกิดแรงขายหุ้นในกลุ่มแบงก์ออกมามาก รวมถึงน่าจะยังคงเห็นแรงขายของต่างชาติอย่างต่อเนื่องด้วย
ส่วนแนวโน้มวันพรุ่งนี้ (21 พ.ย.) มองว่าดัชนีมีโอกาสปรับลงต่อในกรอบจำกัด และอาจฟื้นตัวสลับขึ้นได้บ้างเพื่อรอดูปัจจัยใหม่ที่จะเข้ามา โดยมองกรอบการเคลื่อนไหวที่บริเวณ 1,608-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
KBANK มูลค่าการซื้อขาย 2,539.43 ล้านบาท ปิดที่ 192 บาท ลดลง 4.50 บาท
SCB มูลค่าการซื้อขาย 1,497.08 ล้านบาท ปิดที่ 133 บาท ลดลง 3.50 บาท
PTT มูลค่าการซื้อขาย 1,343.22 ล้านบาท ปิดที่ 48.50 บาท ลดลง 0.25 บาท
CPALL มูลค่าการซื้อขาย 1,132.44 ล้านบาท ปิดที่ 68.75 ลดลง 0.75 บาท
ADVANC มูลค่าการซื้อขาย 1,126.55 ล้านบาท ปิดที่ 177.50 บาท ลดลง 3 บาท
 
ตลาดหุ้นเอเชีย
